**รายงานการประชุมสภาองค์การบริหารส่วนตำบลขามสะแกแสง**

**สมัยประชุมสามัญ สมัยแรก ประจำปี พ.ศ. ๒๕๕9**

**ครั้งที่ ๑**

**วันที่ 2๙ เดือน กุมภาพันธ์ พ.ศ. ๒๕๕9เวลา ๐๙.๓๐ น.**

**ณ อาคารศูนย์พัฒนาคุณภาพชีวิตและส่งเสริมอาชีพผู้สูงอายุองค์การบริหารส่วนตำบลขามสะแกแสง**

**------------------------------**

**1. ผู้มาประชุม 29 คน 2. ผู้ขาดประชุม - คน 3. ผู้ลาประชุม 1 คน**

**4. ผู้เข้าร่วมประชุม 8 คน 5. ผู้เข้าร่วมรับฟังการประชุม - คน**

**1. ผู้มาประชุม**

 1. นายปั่น ฝ่ายกลาง ประธานสภา

 2. นายสมหมาย เวสันเทียะ รองประธานสภา

 3. นางสาวพรพนารัช พงศ์เกสรินทร์ เลขานุการสภา

 4. นายนาค พลัดกลาง สมาชิกสภา อบต. หมู่ที่ 1

 5. นายช้อย หันสันเทียะ สมาชิกสภา อบต. หมู่ที่ 1

 6. นางจวง ฝ่ายกลาง สมาชิกสภา อบต. หมู่ที่ 2

 7. นายสงบ เปลื้องกลาง สมาชิกสภา อบต. หมู่ที่ 3

 8. นายสมชาติ เกิดกลาง สมาชิกสภา อบต. หมู่ที่ 3

 9. นายพิมพ์ ดวงกลาง สมาชิกสภา อบต. หมู่ที่ 4

 10.นางละเอียด ขอนบกลาง สมาชิกสภา อบต. หมู่ที่ 5

 11. นายสว่าง กลีบกลาง สมาชิกสภา อบต. หมู่ที่ 5

 12. นายฮิน จงย่อกลาง สมาชิกสภา อบต. หมู่ที่ 6

 13. นายเฉลิม หวังหมู่กลาง สมาชิกสภา อบต. หมู่ที่ 6

 14. นายแย้ม ชอบมะลัง สมาชิกสภา อบต. หมู่ที่ 7

 15. นายประเทือง แจ้งโรจน์ สมาชิกสภา อบต. หมู่ที่ 7

 16. นายถนอมศักดิ์ สมานมิตร สมาชิกสภา อบต. หมู่ที่ 8

 17. นายมานพ แสพลกรัง สมาชิกสภา อบต. หมู่ที่ 8

 18. นายสมบูรณ์ มุ่งเขตกลาง สมาชิกสภา อบต. หมู่ที่ 9

 19. นางเสงี่ยม หวังกลุ่มกลาง สมาชิกสภา อบต. หมู่ที่ 10

 20. นางหวอง หวังกลุ่มกลาง สมาชิกสภา อบต. หมู่ที่ 10

 21. นายอนันต์ กึ่งกลาง สมาชิกสภา อบต. หมู่ที่ 11

 22. นายมานะ เอกกลาง สมาชิกสภา อบต. หมู่ที่ 11

 23. นางฉลวย หวังฟังกลาง สมาชิกสภา อบต. หมู่ที่ 12

 24. นางพนอ กองเงินกลาง สมาชิกสภา อบต. หมู่ที่ 12

 25. นายสำอาง มุ่งเมืองกลาง สมาชิกสภา อบต. หมู่ที่ 13

 ๒6. นายแขนง มุ่งแฝงกลาง สมาชิกสภา อบต. หมู่ที่ 13

 27. นายสังคม โทนหงส์ษา สมาชิกสภา อบต. หมู่ที่ 14

 28. นางรุ่งนภา จังหวัดกลาง สมาชิกสภา อบต. หมู่ที่ 14

 29. นายภัย เพียงขุนทด สมาชิกสภา อบต. หมู่ที่ 15

 /2.ผู้ขาดประชุม...

**2. ผู้ขาดประชุม**

 - ไม่มี -

**3. ผู้ลาประชุม**

 นายสมบูรณ์ มุ่งเขตกลาง ตำแหน่ง สมาชิกสภา อบต. หมู่ที่ 9

**4. ผู้เข้าร่วมประชุม**

 1. นางดอกไม้ พากลาง ตำแหน่ง นายก อบต.ขามสะแกแสง

 2. นายกฤษฎิ์ ใจทน ตำแหน่ง รองนายก อบต.ขามสะแกแสง

 3. นางศิริลักษณ์ เหล็กคงสันเทียะ ตำแหน่ง เลขานุการนายก อบต.

 4. นางสาวขวัญจิต นิฤมล ตำแหน่ง ผู้อำนวยการกองคลัง

 5. นางสาววิไลวรรณ เหล็กคงสันเทียะ ตำแหน่ง รองปลัด อบต.

 6. นายชานนท์ กกสันเทียะ ตำแหน่ง หัวหน้าสำนักงานปลัด อบต.

 7 .นางสาวสุชาดา ขอผลกลาง ตำแหน่ง บุคลากร

 8. นางสาวกลิ่นราตรี น้อยลา ตำแหน่ง ผู้ช่วยเจ้าหน้าที่ธุรการ

**5. ผู้เข้าร่วมรับฟังการประชุม - คน**

- ไม่มี -

**เริ่มประชุมเวลา ๐๙.๓๐ น.**เมื่อสมาชิกสภาฯมาครบองค์ประชุมแล้วเลขานุการสภากล่าวเชิญประธานสภาฯจุดเทียนธูปบูชาพระรัตนตรัยเสร็จแล้วประธานสภาฯดำเนินการประชุมตามระเบียบวาระต่อไป

**ระเบียบวาระที่ ๑ เรื่องที่ประธานจะแจ้งต่อที่ประชุมทราบ**

 ๑. ขอขอบคุณท่านนายก คณะผู้บริหาร สมาชิกสภา พนักงานส่วนตำบลและเจ้าหน้าที่ของ อบต. ขามสะแกแสงทุกท่านที่เข้าประชุมครั้งนี้โดยพร้อมเพรียงกัน

 ๒. ประกาศสภาองค์การบริหารส่วนตำบลขามสะแกแสง เรื่องเรียกประชุมสภาองค์การบริหารส่วนตำบลขามสะแกแสง สมัยประชุมสามัญ สมัยที่แรก ประจำปีพ.ศ. 255๙ มีกำหนด 15 วัน ตั้งแต่วันที่ ๑๕– 2๙กุมภาพันธ์ 255๙ณ อาคารศูนย์พัฒนาคุณภาพชีวิตและส่งเสริมอาชีพผู้สูงอายุ จึงประกาศให้ทราบโดยทั่วกัน ประกาศ ณ วันที่ ๕ กุมภาพันธ์ 255๙

**มติที่ประชุม**รับทราบ

 /ระเบียบวาระที่ ๒...

**ระเบียบวาระที่ ๒** **เรื่องรับรองรายงานการประชุมสมัยประชุมสามัญ สมัยที่ 4 ประจำปี พ.ศ.255๘ ครั้งที่ 1 เมื่อวันที่ 2๙ ธันวาคม 255๘**

**ประธานสภา -** สำหรับรายงานการประชุมสภาองค์การบริหารส่วนตำบลขามสะแกแสงในคราวประชุมสมัยประชุมสามัญ สมัยที่ 4 ครั้งที่ 1ประจำปี พ.ศ. 255๘ เมื่อวันที่ 2๙ ธันวาคม 255๘ ครั้งที่แล้ว จึงได้เสนอต่อที่ประชุมสภาฯได้ตรวจสอบความถูกต้องอีกครั้งหนึ่งเพื่อรับรองหากท่านใดที่จะขอแก้ไข เปลี่ยนแปลง หรือเพิ่มเติมข้อความใดให้เสนอได้เพื่อจักได้ให้ท่านเลขานุการสภาฯ ได้แก้ไขให้เกิดความถูกต้องต่อไป........... หากไม่มีท่านใดเสนอต่อไปจะเป็นการขอมติที่ประชุม“สมาชิกท่านใดเห็นสมควรรับรองรายงานการประชุมครั้งที่แล้ว” ขอให้ยกมือขึ้น

**มติที่ประชุม** รับรอง 26 เสียง ไม่รับรอง - เสียง งดออกเสียง 1 เสียง

**ระเบียบวาระที่ ๓** **กระทู้ถาม**

-ไม่มี

**ระเบียบวาระที่ ๔** **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

-ไม่มี

**ระเบียบวาระที่ ๕** **เรื่องเสนอใหม่**

 **๕.๑การกำหนดสมัยประชุมสภาองค์การบริหารส่วนตำบลขามสะแกแสง สมัยประชุมสามัญประจำปี พ.ศ. 255๙และสมัยประชุมสามัญสมัยแรก ประจำปี พ.ศ.25๖๐**

**ประธานสภา** เพื่อให้การประชุมสภา อบต.ขามสะแกแสง เป็นไปด้วยความเรียบร้อยถูกต้องตามกฎหมายที่กำหนด เกี่ยวกับการกำหนดการประชุมสมัยสามัญประจำปี

จึงขอให้เลขานุการสภาฯ ชี้แจงระเบียบกฎหมายที่เกี่ยวข้อง

**เลานุการสภาฯ** ตาม พรบ.สภาตำบลและ อบต. พ.ศ. 2557 แก้ไขเพิ่มเติมถึง (ฉบับที่ 6) พ.ศ.2552

มาตรา 53 วรรคหนึ่ง ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภา อบต.จะกำหนดแต่ต้องไม่เกินสี่สมัย วันเริ่มสมัยประชุมสามัญประจำปีให้สภา อบต.กำหนด

มาตรา 53 วรรคสี่ สมัยประชุมสามัญสมัยหนึ่งๆให้มีกำหนดไม่เกินสิบห้าวัน แต่ถ้าจะขยายเวลาออกไปอีกจะต้องได้รับอนุญาตจากนายอำเภอ

 ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2257 แก้ไขเพิ่มเติมถึง (ฉบับที่ 2) พ.ศ.2554

 ข้อ 21 วรรคแรก การกำหนดจำนวนสมัยประชุมสามัญประจำปีระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนั้นปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ 11 มาใช้บังคับโดยอนุโลม

 /ข้อ 11...

 ข้อ 11 (3) สำหรับ อบต.ให้ สภา อบต.กำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน

 ซึ่งที่ผ่านมาองค์การบริหารส่วนตำบล จะกำหนดสมัยประชุมสามัญ จำนวนสี่สมัย โดยมีความสำคัญและจำเป็น ตามระเบียบกฎหมายที่เกี่ยวข้อง ดังนี้

 - สมัยแรกกำหนดในช่วงเดือนกุมภาพันธ์ เพื่อที่จะหารือเรื่องการกำหนดจำนวนสมัยประชุมสามัญของปีนั้นๆ และเรื่องอื่นๆ มีกำหนด 15 วัน เริ่มตั้งแต่วันที่ 15 – 29 กุมภาพันธ์ 2559

 - สมัยที่สองกำหนดในช่วงเดือนพฤษภาคม เพื่อพิจารณาแผนพัฒนาตำบล และเรื่องอื่นๆ มีกำหนด 15 วัน เริ่มตั้งแต่วันที่ 17 – 31 พฤษภาคม 2559

 - สมัยที่สามกำหนดในช่วงเดือนสิงหาคม เพื่อพิจารณาร่างข้อบัญญัติงบประมาณรายจ่ายประจำปี และเรื่องอื่นๆ มีกำหนด 15 วัน เริ่มตั้งแต่วันที่ 1 – 15 สิงหาคม 2559

 - สมัยที่สี่กำหนดในช่วงเดือนธันวาคม เพื่อรับทราบผลการปฏิบัติงานประจำปีงบประมาณที่ผ่านมา และเรื่องอื่นๆ มีกำหนด 15 วัน เริ่มตั้งแต่วันที่ 16 – 30 ธันวาคม 2559

ขณะเวลา 09.55 น. - นายฮิน จงย่อกลาง ส.อบต. หมู่ที่ 6 ได้เข้ามาในห้องประชุม

**ประธานสภา** ขอให้ที่ประชุมสภาฯ เสนอว่าปี พ.ศ.255๙ จะมีสมัยประชุมสามัญประจำปีกี่สมัย แต่ละสมัยกำหนดกี่วัน แต่ละสมัยจะเริ่มเมื่อใด กับกำหนดสมัยประชุมสามัญสมัยแรก ของปี พ.ศ.2559 มีกำหนดกี่วัน เริ่มเมื่อใด

**นายสงบ เปลื้องกลาง** ขอเสนอ ปี พ.ศ.255๙ ให้มีสมัยประชุมสามัญประจำปี จำนวน 4 สมัย

**ส.อบต. หมู่ที 3** - สมัยประชุมสามัญ สมัยแรก มีกำหนด 15 วัน เริ่มตั้งแต่1๕ – 29ขกุมภาพันธ์ 255๙ (ซึ่งได้กำหนดไว้แล้วตั้งแต่สมัยประชุมสามัญ สมัยแรก พ.ศ.255๘)

 - สมัยประชุมสามัญ สมัยที่สอง มีกำหนด 15 วัน เริ่มตั้งแต่ 17 – 31 พฤษภาคม 2559

 - สมัยประชุมสามัญ สมัยที่สาม มีกำหนด 15 วัน เริ่มตั้งแต่ 1 – 15 สิงหาคม 2559

 - สมัยประชุมสามัญ สมัยที่สี่ มีกำหนด 15 วัน เริ่มตั้งแต่ 16 – 30 ธันวาคม 2559

 ปี พ.ศ.25๖๐

- สมัยประชุมสามัญ สมัยแรก มีกำหนด 15 วัน เริ่มตั้งแต่ 14 กุมภาพันธ์ – 28 กุมภาพันธ์ 2560

 ผู้รับรอง  ๒  คน  คือ  ๑.  นายช้อย หันสันเทียะ  ส.อบต.หมู่ที่  1

               ๒.  นายสมชาติ เกิดกลาง   ส.อบต.หมู่ที่ 3

/ประธานสภา..

**ประธานสภา** มีสมาชิกท่านใดจะเสนอ อีกหรือไม่..............หากไม่มีจะขอมติที่ประชุม สมาชิกท่านใดเห็นชอบตามที่เสนอ

ปี พ.ศ.255๙

 - สมัยประชุมสามัญ สมัยที่สอง มีกำหนด 15 วัน เริ่มตั้งแต่

 17 – 31 พฤษภาคม 2559

 - สมัยประชุมสามัญ สมัยที่สาม มีกำหนด 15 วัน เริ่มตั้งแต่

 1 – 15 สิงหาคม 2559

 - สมัยประชุมสามัญ สมัยที่สี่ มีกำหนด 15 วัน เริ่มตั้งแต่

 16 – 30 ธันวาคม 2559

 ปี พ.ศ.2560

 - สมัยสามัญ สมัยแรก มีกำหนด 15 วัน เริ่มตั้งแต่ 14 กุมภาพันธ์ – 28 กุมภาพันธ์ 2560

**มติที่ประชุม** เห็นชอบ 27 เสียง ไม่เห็นชอบ - เสียง งดออกเสียง 1 เสียง

 **๕.๒ เรื่อง ขอความเห็นชอบยินยอมให้เทศบาลตำบลขามสะแกแสง ทำกิจการในเขตพื้นที่องค์การบริหารส่วนตำบลขามสะแกแสง**

**ประธานสภา**  ตามที่ชาวบ้านสันติสุข หมู่ที่ ๒ ได้ขอให้องค์การบริหารส่วนตำบลขามสะแกแสงขยายเขตท่อเมนต์ประปา หมู่ที่ ๒ดังนี้

**โครงการที่ ๑** องค์การบริหารส่วนตำบลขามสะแกแสง ได้ตั้งไว้ในงบประมาณรายจ่ายประจำปีงบประมาณ พ.ศ. ๒๕๕๙ หน้าที่ ๘๓ แผนงานเคหะและชุมชน งานไฟฟ้าและถนน หมวดค่าครุภัณฑ์ที่ดินและสิ่งก่อสร้าง ๓.๒.๑ ประเภทค่าก่อสร้างสิ่งสาธารณูปโภค (๑) โครงการขยายเขตท่อเมนต์ประปาภายในหมู่บ้าน บ้านสันสิสุข หมู่ที่ ๒ จำนวน ๕๗,๗๐๐ บาท โดยเริ่มจากจุดเชื่อมต่อท่อประปาเทศบาลตำบลขามสะแกแสง บริเวณบ้านเลขที่ ๘๖ หมู่ที่ ๒ บริเวณบ้านนายปั่น ฝ่ายกลาง ไปทางทิศตะวันออก ถึงบริเวณบ้านเลขที่ ๒๑ หมู่ที่ ๒บ้านนายนิตย์ แก้ววิเศษ ท่อเมนต์ประปาหมู่บ้าน ท่อ PVC ชั้น ๑๓.๕ ขนาดเส้นผ่าศูนย์กลาง ๒” ความยาว ๕๕๒.๐๐ เมตร

**โครงการที่ ๒**สภาองค์การบริหารส่วนตำบลขามสะแกแสง ได้อนุมัติโอนงบประมาณ รายจ่ายประจำปีงบประมาณ พ.ศ. ๒๕๕๙ ในคราวประชุมสมัยสามัญ สมัยที่ ๔ ประจำปี พ.ศ.๒๕๕8 ครั้งที่ ๑ เมื่อวันที่ ๒๙ ธันวาคม ๒๕๕8แผนงานเคหะและชุมชน งานไฟฟ้าและถนน หมวดค่าครุภัณฑ์ที่ดินและสิ่งก่อสร้าง ประเภท ค่าก่อสร้างสิ่งสาธารณูปโภค (๑) โครงการขยายเขตท่อเมนต์ประปาภายในหมู่บ้าน บ้านสันสิสุข หมู่ที่ ๒ จำนวน ๑๔,๗๐๐ บาท เพื่อจ่ายเป็นค่าขยายท่อเมนต์ประปา โดยเริ่มจากจุดเชื่อมต่อท่อประปาเทศบาลตำบลขามสะแกแสง เดิมบริเวณตลาดนัดโค – กระบือ ไปทางทิศเหนือ ถึงตรงข้ามบ้านเลขที่ ๙ หมู่ที่ ๑๓ บ้านนางลิตร แก้วเกิด ท่อเมนต์ประปาหมู่บ้าน ท่อ PVC ชั้น ๑๓.๕ ขนาดเส้นผ่าศูนย์กลาง ๒” พร้อมอุปกรณ์ ความยาว ๑๔๐.๐๐ เมตร

**ประธานสภา** เชิญเลขานุการสภา ได้ชี้แจงเกี่ยวกับกฎหมายที่เกี่ยวข้องเพิ่มเติม

**เลขานุการสภา** ตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมจนถึงปัจจุบัน มาตรา 57 ทวิ บัญญัติว่า “เทศบาลอาจทำกิจการนอกเขต เมื่อ

(1) การนั้นจำเป็นต้องทำและเป็นการที่เกี่ยวเนื่องกับกิจการที่ดำเนินตามอำนาจหน้าที่อยู่ภายในเขตของตน

(2) ได้รับความยินยอมจากสภาเทศบาล คณะกรรมการสุขาภิบาล สภาจังหวัดหรือสภาตำบลแห่งท้องถิ่นที่เกี่ยวข้อง และ

 (3) ได้รับอนุมัติจากรัฐมนตรีว่าการกระทรวงมหาดไทย”

ซึ่งกรณี อบต.ขามสะแกแสง ดำเนินการขยายเขตท่อเมนต์ประปา หมู่ที่ ๒ โดยใช้งบประมาณของ อบต.ขามฯ แล้วเสร็จ ท่อเมนต์ประปา และวัสดุ อุปกรณ์ต่างๆ ในการขยายเขตประปา จะตกเป็นทรัพย์สินของทางเทศบาลตำบลขามสะแกแสง รวมถึงค่าใช้น้ำประปาก็ตกเป็นรายได้ของทางเทศบาลตำบลขามสะแกแสงด้วย ในการนี้ ถือได้ว่าเป็นการดำเนินกิจการนอกเขตเทศบาลจึงจำเป็นที่จะต้องให้สภาองค์การบริหารส่วนตำบลขามสะแกแสงให้ความยินยอม และสภาเทศบาลตำบลขามสะแกแสงให้ความยินยอม

 ดังนั้น จึงจำเป็นที่จะต้องให้สภาองค์การบริหารส่วนตำบลขามสะแกแสง ลงมติที่ประชุม ดังนี้

๑. ให้ความเห็นชอบยินยอมให้เทศบาลตำบลขามสะแกแสงทำกิจการในเขตพื้นที่องค์การบริหารส่วนตำบลขามสะแกแสงหรือไม่ อย่างไร

 ๒. ให้ความเห็นชอบยินยอม ให้การดำเนินการขยายเขตท่อเมนต์ประปา หมู่ที่ ๒บ้านสันติสุข โดยใช้งบประมาณขององค์การบริหารส่วนตำบลขามสะแกแสง เมื่อดำเนินการแล้วเสร็จ ท่อเมนต์ประปา และวัสดุ อุปกรณ์ต่างๆ ในการขยายเขตประปา จะตกเป็นทรัพย์สินของทางเทศบาลตำบลขามสะแกแสง รวมถึงค่าใช้น้ำประปาก็ตกเป็นรายได้ของทางเทศบาลตำบลขามสะแกแสงด้วย หรือไม่ อย่างไร

**ประธานสภา** ตามที่ได้ชี้แจงการให้ความเห็นชอบยินยอมให้เทศบาลตำบลขามสะแกแสงทำกิจการในเขตพื้นที่องค์การบริหารส่วนตำบลขามสะแกแสง และยินยอมให้ทรัพย์สินเป็นของทางเทศบาลตำบลขามสะแกแสง มีสมาชิกสภาฯ ท่านใดจะเสนอ หรือแสดงมีความคิดเห็น หรือไม่ ถ้ามีขอให้ยกมือขึ้น

**สมาชิกสภา หมู่ที่ 3** กระผม ชื่อนายสงบ เปลื้องกลาง สมาชิกสภา อบต. หมู่ที่ 3

 แสดงความคิดเห็นว่า เห็นควรอนุมัติโอนให้เทศบาลฯ เนื่องจากประชาชนในเขต อบต.ได้ประโยชน์

 /ประธานสภา...

**ประธานสภา** มีสมาชิกท่านใดจะเสนอ หรือแสดงความคิดเห็น อีกหรือไม่ ถ้ามีขอให้ยกมือขึ้น................... หากไม่มีจะเป็นการขอมติที่ประชุม “สมาชิกท่านใดอนุมัติยินยอมให้เทศบาลตำบลขามสะแกแสงทำกิจการในเขตพื้นที่ อบต.ขามสะแกแสงโดยยินยอมให้ทรัพย์สินเป็นของทางเทศบาลตำบลขามสะแกแสง ตามที่เสนอต่อที่ประชุม ขอให้ยกมือขึ้น”

**มติที่ประชุม** อนุมัติ 27 เสียงไม่อนุมัติ - เสียง งดออกเสียง 1 เสียง

 **๕.๓ เรื่อง พิจารณาร่างข้อบัญญัติองค์การบริหารส่วนตำบลขามสะแกแสงเรื่อง การลดหย่อนภาษีบำรุงท้องที่ พ.ศ. ...........**

**ประธานสภาฯ** ในระเบียบวาระนี้ นายก อบต.ขามสะแกแสง ได้เสนอร่างข้อบัญญัติองค์การบริหารส่วนตำบลขามสะแกแสงเรื่อง การลดหย่อนภาษีบำรุงท้องที่ พ.ศ. ......... เพื่อให้สภาองค์การบริหารส่วนตำบลพิจารณา

 ขอให้เลขานุการสภาฯ ได้ชี้แจงเกี่ยวกับระเบียบกฎหมายที่เกี่ยวข้อง

**เลขานุการสภาฯ** ตามพระราชบัญญัติสภาตำบลและองค์การบริหารส่วนตำบล พ.ศ. .......... แก้ไขเพิ่มเติมถึง (ฉบับที่ ๖) พ.ศ. ๒๕๕๒

 มาตรา ๗๑  กำหนดว่า องค์การบริหารส่วนตำบลอาจออกข้อบัญญัติองค์การบริหารส่วนตำบลเพื่อใช้บังคับในเขตองค์การบริหารส่วนตำบลได้เท่าที่ไม่ข้อหรือแย้งต่อกฎหมายเพื่อปฏิบัติการให้เป็นไปตามอำนาจหน้าที่ขององค์การบริหารส่วนตำบล หรือเมื่อมีกฎหมายบัญญัติให้องค์การบริหารส่วนตำบล ออกข้อบัญญัติหรือให้มีอำนาจออกข้อบัญญัติ ในการนี้จะกำหนดค่าธรรมเนียมที่จะเรียกเก็บและกำหนดโทษปรับผู้ฝ่าฝืนด้วยก็ได้ แต่มิได้กำหนดโทษปรับเกินหนึ่งพันบาท เว้นแต่จะมีกฎหมายบัญญัติไว้เป็นอย่างอื่น

ร่างข้อบัญญัติองค์การบริหารส่วนตำบลจะเสนอได้ก็แต่นายกองค์การบริหารส่วนตำบลหรือสมาชิกสภาองค์การบริหารส่วนตำบล หรือราษฎรในเขตองค์การบริหารส่วนตำบลตามกฎหมายว่าด้วยการเข้าชื่อเสนอข้อบัญญัติท้องถิ่น

เมื่อสภาองค์การบริหารส่วนตำบลและนายอำเภอให้ความเห็นชอบร่างข้อบัญญัติองค์การบริหารส่วนตำบลตามวรรคหนึ่งแล้ว ให้นายกองค์การบริหารส่วนตำบลลงชื่อและประกาศเป็นข้อบัญญัติองค์การบริหารส่วนตำบลต่อไป

 /ในกรณี...

ในกรณีที่นายอำเภอไม่เห็นชอบด้วยกับร่างข้อบัญญัติองค์การบริหารส่วนตำบลใดให้ส่งคืนสภาองค์การบริหารส่วนตำบลภายในสิบห้าวันตั้งแต่วันที่นายอำเภอได้รับร่างข้อบัญญัติองค์การบริหารส่วนตำบลดังกล่าวเพื่อให้สภาองค์การบริหารส่วนตำบลพิจารณาทบทวนร่างข้อบัญญัติองค์การบริหารส่วนตำบลนั้นใหม่ หากนายอำเภอไม่ส่งร่างข้อบัญญัติองค์การบริหารส่วนตำบลดังกล่าวคืนสภาองค์การบริหารส่วนตำบลภายในสิบห้าวันนับแต่

วันที่นายอำเภอได้รับร่างข้อบัญญัติองค์การบริหารส่วนตำบลดังกล่าว ให้ถือว่านายอำเภอเห็นชอบร่างข้อบัญญัติองค์การบริหารส่วนตำบลนั้น

เมื่อสภาองค์การบริหารส่วนตำบลพิจารณาทบทวนร่างข้อบัญญัติองค์การบริหารส่วนตำบลตามวรรคสี่แล้ว มีมติยืนยันตามร่างข้อบัญญัติองค์การบริหารส่วนตำบลเดิมด้วยคะแนนเสียงไม่น้อยกว่าสองในสามของจำนวนสมาชิกสภาองค์การบริหารส่วนตำบลทั้งหมด

เท่าที่มีอยู่ ให้นายกองค์การบริหารส่วนตำบลลงชื่อและประกาศเป็นข้อบัญญัติองค์การบริหารส่วนตำบลได้โดยไม่ต้องขอความเห็นชอบจากนายอำเภอ แต่ถ้าสภาองค์การบริหารส่วนตำบลไม่ยืนยันภายในสามสิบวันนับแต่วันที่ได้รับร่างข้อบัญญัติองค์การบริหารส่วนตำบลคืนจากนายอำเภอหรือยืนยันด้วยคะแนนเสียงน้อยกว่าสองในสามของจำนวนสมาชิกสภาองค์การบริหารส่วนตำบลทั้งหมดเท่าที่มีอยู่ ให้ร่างข้อบัญญัติองค์การบริหารส่วนตำบลนั้นเป็นอันตกไป

 และตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 หมวด 3 ญัตติ

 ข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้

 ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานสภาที่ประชุมเป็นประธานคณะกรรมการแปรญัตติ

 ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

 ข้อ 47 ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

 เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้

 /ดังนั้น...

ดังนั้นจึงจำเป็นที่จะต้องขอมติที่ประชุมสภา ว่า จะประชุมพิจารณาร่างข้อบัญญัติองค์การบริหารส่วนตำบลขามสะแกแสงเรื่อง การลดหย่อนภาษีบำรุงท้องที่ พ.ศ. ........ สามวาระรวด หรือไม่อย่างไร

**ประธานสภาฯ** ตามที่เลขานุการสภา ได้ชี้แจง จึงขอให้ที่ประชุมเสนอว่าจะพิจารณาร่างข้อบัญญัติองค์การบริหารส่วนตำบลขามสะแกแสงเรื่อง การลดหย่อนภาษีบำรุงท้องที่ พ.ศ. ........ สามวาระรวด หรือไม่อย่างไร

**นายก อบต.** ขอเสนอให้พิจารณาร่างข้อบัญญัติองค์การบริหารส่วนตำบลขามสะแกแสง เรื่อง การลดหย่อนภาษีบำรุงท้องที่ พ.ศ............. สามวาระรวด

**ประธานสภาฯ** จึงขอให้ที่ประชุมลงมติว่าจะพิจารณาร่างข้อบัญญัติองค์การบริหารส่วนตำบลขามสะแกแสงเรื่อง การลดหย่อนภาษีบำรุงท้องที่ พ.ศ. ........ สามวาระรวด หรือไม่อย่างไร โดยประธานสภาจะขอมติว่าจะพิจารณาสามวาระรวด หรือไม่ แล้วจึงจะขอมติที่ประชุมว่า จะมีมติไม่พิจารณาสามวาระรวด ในการนี้ก่อนขอมติที่ประชุมมีสมาชิกท่านใดสงสัยจะสอบถาม หรือแสดงความคิดเห็นหรือไม่ หากมีขอให้ยกมือขึ้น

**สมาชิกสภา หมู่ที่ 3** กระผม ชื่อนายสงบ เปลื้องกลาง สมาชิกสภา อบต. หมู่ที่ 3

 ขอซักถามว่า องค์การบริหารส่วนตำบลกำหนดหรือรัฐเป็นผู้กำหนดและเสนอเห็นควรพิจารณาสามวาระรวด

**เลขานุการสภาฯ** กฎหมายกำหนดให้ลดหย่อน 3 ถึง 5 ไร่ แต่จะต้องออกเป็นข้อบัญญัติองค์การบริหารส่วนตำบล ซึ่งคณะกรรมการยกร่างได้เสนอลดหย่อน 3 ไร่ แต่เมื่อรับฟังความคิดเห็นของประชาชนแล้วปรากฏว่าผลออกมา 5 ไร่

**ประธานสภาฯ** มีสมาชิกท่านใดจะสอบถามอีกหรือไม่ ถ้ามีขอให้ยกมือขึ้น... เมื่อไม่มีสมาชิกท่านใด จะขอสอบถามหรือข้อเสนอแล้ว ต่อไปจะเป็นการขอมติที่ประชุม ว่า “สมาชิกท่านใดอนุมัติให้พิจารณาร่างข้อบัญญัติองค์การบริหารส่วนตำบลขามสะแกแสงเรื่อง การลดหย่อนภาษีบำรุงท้องที่ พ.ศ. ........ สามวาระรวด ขอให้ยกมือขึ้น”

**มติที่ประชุม**  อนุมัติสามวาระรวด 27 เสียง ไม่อนุมัติสามวาระรวด - เสียง งดออกเสียง 1 เสียง

 **๕.๓.๑ เรื่อง พิจารณาร่างข้อบัญญัติองค์การบริหารส่วนตำบลขามสะแกแสงเรื่อง การลดหย่อนภาษีบำรุงท้องที่ พ.ศ. ........ วาระที่หนึ่ง**

**ประธานสภา** ด้วยนายก อบต. ขามสะแกแสง (นางดอกไม้ พากลาง) ได้เสนอร่างข้อบัญญัติ องค์การบริหารส่วนตำบล เรื่อง การลดหย่อนภาษีบำรุงท้องที่ พ.ศ. ........ เพื่อให้ที่ประชุมสภาฯ ได้พิจารณารับหลักการในวาระที่ ๑ ดังนั้น จึงขอเชิญท่านนายก อบต. ได้เสนอญัตติร่างข้อบัญญัติเรื่อง การลดหย่อนภาษีบำรุงท้องที่ พ.ศ. ....... พร้อมหลักการและเหตุผลให้ที่ประชุมได้รับทราบ ขอเชิญท่านนายก อบต. ได้ชี้แจง

**นายก อบต.**  เรียน ท่านประธานสภาที่เคารพ สภาชิกสภา และผู้เข้าร่วมประชุมทุกท่าน ดิฉันขอชี้แจงหลักการและเหตุผลประกอบร่างข้อบัญญัติ อบต. เรื่อง การลดหย่อนภาษีบำรุงท้องที่ พ.ศ. ...... ต่อที่ประชุมสภา อบต .ขามสะแกแสง ดังนี้

 **หลักการ** เพื่อกำหนดหลักเกณฑ์ให้ลดหย่อนไม่ต้องเสียภาษีบำรุงท้องที่ ตามหลักเกณฑ์พระราชบัญญัติภาษีบำรุงท้องที่ พ.ศ. ๒๕๐๘ กำหนด และอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติมถึง (ฉบับที่ ๖) พ.ศ. ๒๕๕๒ ซึ่งองค์การบริหารส่วนตำบลขามสะแกแสง ออกข้อบัญญัติไว้

 **เหตุผล**โดยที่มาตรา ๒๒ แห่งพระราชบัญญัติภาษีบำรุงท้องที่ พ.ศ. ๒๕๐๘ และแก้ไขเพิ่มเติม ฉบับที่ ๓ พ.ศ. ๒๕๔๓ ได้กำหนดให้มีการลดหย่อนไม่ต้องเสียภาษีบำรุงท้องที่สำหรับที่ดินนอกเขตเทศบาล ให้ลดหย่อนได้ไม่เกินห้าไร่ แต่จะน้อยกว่าสามไร่ไม่ได้ ทั้งนี้ตามข้อบัญญัติขององค์การบริหารส่วนตำบลขามสะแกแสง โดยความเห็นชอบของสภาองค์การบริหารส่วนตำบลขามสะแกแสงรายละเอียดปรากฏตามสิ่งที่ส่งมาด้วย

 สำหรับรายละเอียดต่างๆ ตามร่างข้อบัญญัติเรื่อง การลดหย่อนภาษีบำรุงท้องที่ พ.ศ.......จะมอบหมายให้หัวหน้าสำนักปลัดเป็นผู้ชี้แจง

ขณะเวลา 10.40 น. - นายวิวัฒน์ ม่งร่มกลาง ส.อบต. หมู่ที่ 15 ได้เข้ามาในห้องประชุม

**ประธานสภาฯ** ขอเชิญหัวหน้าสำนักปลัดได้ชี้แจงรายละเอียดเพิ่มเติม

**หัวหน้าสำนักปลัด** ได้ชี้แจง มาตรา 22 แห่งพระราชบัญญัติภาษีบำรุงท้องที่ พ.ศ. 2508 และแก้ไขเพิ่มเติม ครั้งที่ 3 พ.ศ. 2543

มาตรา 22 บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดเดียวกัน และใช้ที่ดินนั้นเป็นที่อยู่อาศัยของตน เป็นที่เลี้ยงสัตว์ของตน หรือประกอบกสิกรรมของตน ให้ลดหย่อนไม่ต้องเสียภาษีบำรุงท้องที่ตามเกณฑ์อย่างใดอย่างหนึ่ง ดังต่อไปนี้

1. ถ้าเป็นที่ดินนอกเขตเทศบาล ให้ลดหย่อนได้ไม่เกินห้าไร่ แต่จะน้อยกว่าสามไร่ ไม่ได้ ทั้งนี้ ตามที่กำหนดในข้อบัญญัติจังหวัด หรือข้อบังคับตำบล แล้วแต่กรณี
2. ถ้าเป็นที่ดินในเขตเทศบาลหรือในเขตสุขาภิบาล ให้ลดหย่อนได้ไม่เกินหนึ่งไร่ แต่ จะน้อยกว่าสองร้อยตารางวาไม่ได้ ทั้งนี้ ตามที่กำหนดในเทศบัญญัติหรือข้อบังคับ
3. ถ้าเป็นที่ดินในเขตเมืองพัทยาและเขตเทศบาลอื่นนอกจากเขตเทศบาลตำบล ให้ ลดหย่อนได้ไม่เกินหนึ่งร้อยตารางวา แต่จะน้อยกว่าห้าสิบตารางวาไม่ได้ ทั้งนี้ ตามที่ กำหนดใน ข้อบัญญัติหรือเทศบัญญัติ
4. ถ้าเป็นที่ดินในเขตกรุงเทพมหานคร ให้ลดหย่อนได้ ดังต่อไปนี้
5. ในท้องที่ที่มีชุมชนหนาแน่นมาก ให้ลดหย่อนได้ไม่เกินหนึ่งร้อยตารางวา แต่จะน้อยกว่าห้าสิบตารางวาไม่ได้
6. ในท้องที่ที่มีชุมชนหนาแน่นปานกลาง ให้ลดหย่อนได้ไม่เกินหนึ่งไร่ แต่จะ น้อยกว่าหนึ่งร้อยตารางวาไม่ได้

 ( ค) ในท้องที่ชนบท ให้ลดหย่อนได้ไม่เกินห้าไร่ แต่จะน้อยกว่าสามไร่ไม่ได้

ทั้งนี้ ตามที่กำหนดในข้อบัญญัติกรุงเทพมหานคร

ท้องที่ใดจะเป็นท้องที่ตาม (ก) (ข) หรือ (ค)ให้เป็นไปตามที่กำหนดในกฎกระทรวง

 ที่ดินที่มีสิ่งปลูกสร้างและใช้สิ่งปลูกสร้างนั้นเป็นสถานการค้าหรือให้เช่า ไม่ได้รับการ ลดหย่อนสำหรับส่วนของที่ดินที่มีสิ่งปลูกสร้างที่ใช้เป็นสถานการค้าหรือให้เช่านั้น

 ในกรณีที่บุคคลธรรมดาหลายคนเป็นเจ้าของที่ดินร่วมกัน ให้ได้รับการลดหย่อน รวมกันตามเกณฑ์ที่กำหนดไว้ในวรรคหนึ่ง

 การลดหย่อนตามเกณฑ์ในมาตรานี้ ให้ได้รับการลดหย่อนสำหรับที่ดินที่อยู่ใน จังหวัดใดจังหวัดหนึ่งแต่จังหวัดเดียว

**ประธานสภาฯ** ตามที่ และหัวหน้าสำนักปลัดอ่านร่างข้อบัญญัติองค์การบริหารส่วนตำบล ขามสะแกแสง เรื่อง การลดหย่อนภาษีบำรุงท้องที่ พ.ศ. ........ ให้ที่ประชุมทราบแล้วนั้น มีสมาชิกท่านใดจะอภิปราย เพื่อซักถามหรือเสนอแนะเกี่ยวกับร่างข้อบัญญัติดังกล่าวให้ อภิปรายหรือเสนอได้

**สมาชิกสภาอบต.ม.3**  กระผมนายสงบ เปลื้องกลางขอแสดงความคิดเห็นว่า หากเป็นไปตามระเบียบ กฎหมายก็เห็นชอบในร่างข้อบัญญัติดังกล่าว

**ประธานสภาฯ** มีสมาชิกท่านใดจะอภิปรายอีกหรือไม่ ถ้ามีขอให้ยกมือขึ้น เมื่อไม่มีสมาชิกท่านใด จะขออภิปรายหรือข้อเสนอแล้ว ต่อไปจะเป็นการขอมติที่ประชุมในวาระที่หนึ่ง คือ รับ หลักการของร่างข้อบัญญัติ อบต. เรื่อง การลดหย่อนภาษีบำรุงท้องที่ พ.ศ. ........ ว่า “สมาชิกท่านใดเห็นสมควรรับหลักการของร่างข้อบัญญัติเรื่อง การลดหย่อนภาษีบำรุง ท้องที่ พ.ศ. ........ ตามที่ท่านนายก อบต. ขามสะแกแสงเสนอ ขอให้ยกมือขึ้น”

**มติที่ประชุม** รับหลักการ 28 เสียง ไม่รับหลักการ - เสียง งดออกเสียง 1 เสียง

 **๕.๓.๒ เรื่อง ร่างข้อบัญญัติเรื่อง การลดหย่อนภาษีบำรุงท้องที่ พ.ศ. ........วาระที่สอง การแปรญัตติ**

**ประธานสภาฯ** เมื่อได้มีการลงมติรับหลักการร่างข้อบัญญัติ เรื่อง การลดหย่อนภาษีบำรุงท้องที่ พ.ศ.............ดังกล่าวแล้วในวาระที่หนึ่งต่อไปจะเป็นการพิจารณาในวาระสอง การแปรญัตติตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 หมวด 3 ญัตติ

 ข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้

 ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานสภาที่ประชุมเป็นประธานคณะกรรมการแปรญัตติ

ในการนี้ จึงถือได้ว่า สมาชิกสภาที่อยู่ในที่ประชุมนี้เป็นคณะกรรมการแปรญัตติ

 ขอให้เลขานุการสภาฯ ได้ชี้แจงเกี่ยวกับระเบียบกฎหมายที่เกี่ยวข้อง

**เลขานุการสภาฯ** ตามระเบียบกระทรวงมหาดไทยว่าด้วยข้อบังคับการประชุมการสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 โดยสรุป ดังนี้

ข้อ ๔๙ วรรคสี่ กำหนดว่า ในการพิจารณาร่างข้อบัญญัติวาระที่สอง กรณีการพิจารณาสามวาระรวดเดียว ผู้แปรญัตติอาจเสนอคำแปรญัตติด้วยวาจาก็ได้

ข้อ ๕๐ เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวกับการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่างๆ เกี่ยวกับรายงานนั้น

 ข้อ ๕๑ในการพิจารณาร่างข้อบัญญัติวาระที่สองให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้นเว้นแต่ที่ประชุมสภาท้องถิ่นจะได้ลงมติเป็นอย่างอื่น

ถ้าที่ประชุมสภาท้องถิ่นลงมติเห็นด้วยกับคำแปรญัตติหรือเห็นด้วยกับการแก้ไขในข้อใดแล้วไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้โดยไม่ให้มีการแปรญัตติในเรื่องใหม่ขึ้นอีกในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้วการพิจารณาเฉพาะข้อนั้นๆเป็นอันระงับไว้ก่อนแต่ถ้าไม่เป็นการขัดข้องที่จะพิจารณาข้ออื่นๆต่อไปสภาท้องถิ่นอาจลงมติให้พิจารณาจนจบร่างข้อบัญญัติก็ได้

ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียวที่ประชุมสภาท้องถิ่นจะลงมติให้ดำเนินการตามความในวรรคสามก็ได้

เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้วให้ประธานสภาท้องถิ่นส่งรายงานนั้นให้แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันนัดประชุมเว้นแต่กรณีต้องพิจารณาเป็นการด่วน

ในการประชุมต่อวาระที่สองให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

ข้อ ๑๑๐ “ญัตติร่างข้อบัญญัติงบประมาณที่สภาท้องถิ่นลงมติรับหลักการ และส่งคณะกรรมการแปรญัตติพิจารณาตามข้อ ๔๙ เมื่อคณะกรรมการแปรญัตติพิจารณาแล้วจะเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติม พร้อมทั้งรายงานย่อต่อประธานสภาท้องถิ่น

 รายงานย่อตามวรรคหนึ่งอย่างน้อยต้องระบุว่า ได้มีหรือไม่มีการแก้ไขเพิ่มเติมในตอนใดหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใดการสงวนความเห็นของกรรมการแปรญัตติ ตลอดจนการสงวนคำแปรญัตติด้วย

**ประธานสภาฯ** เมื่อทุกท่านได้รับทราบแนวทางเกี่ยวกับกฎหมายที่เกี่ยวข้องกับการแปรญัตติแล้ว ต่อไปขอเชิญสมาชิกสภาในฐานะกรรมการแปรญัตติ ได้เสนอคำแปรญัตติ หรือจะคงร่างข้อบัญญัติเดิม โดยให้ที่ประชุมปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น

มีสมาชิกสภาท่านใดประสงค์จะแสดงความคิดเห็น/ข้อเสนอ/หรืออภิปราย ขอให้ยกมือขึ้น

**สมาชิกสภา หมู่ที่ 3** กระผม ชื่อนายสงบ เปลื้องกลาง สมาชิกสภา อบต. หมู่ที่ 3

 แสดงความคิดเห็นข้อบัญญัตินี้ถือเป็นเรื่องดีของประชาชนและมีความเห็นให้คงร่างเดิมและไม่ประสงค์แปรญัตติ

**ประธานสภาฯ** จากการปรึกษาของสมาชิกสภาในฐานะกรรมการแปรญัตติ ร่างข้อบัญญัติ อบต.ขามสะแกแสง เรื่อง การลดหย่อนภาษีบำรุงท้องที่ พ.ศ. ...........ไม่มีการแก้ไขเพิ่มเติม ให้คงร่างเดิมทุกประการ จึงขอมติที่ประชุมพิจารณาผ่านวาระสอง

 ดังนั้น จะได้ขอมติที่ประชุมว่า “สมาชิกท่านใดรับทราบการพิจารณาแปรญัตติของคณะกรรมการแปรญัตติ โดยมีความเห็นว่า ไม่มีประเด็นที่จะต้องขอแปรญัตติแห่งร่างข้อบัญญัติเรื่อง การลดหย่อนภาษีบำรุงท้องที่ พ.ศ. .........ในวาระที่สอง ไม่มีการแปรญัตติ ขอให้ยกมือขึ้น**”**

**มติที่ประชุม** รับทราบ 28 เสียง ไม่รับทราบ - เสียง งดออกเสียง 1 เสียง

**๕.๓.๓การพิจารณาร่างข้อบัญญัติเรื่อง การลดหย่อนภาษีบำรุงท้องที่ พ.ศ. ........(ต่อ) วาระที่สาม การลงมติ**

**ประธานสภาฯ** เมื่อที่ประชุมสภา อบต.ได้มีการให้ความเห็นชอบเกี่ยวกับการพิจารณาร่างข้อบัญญัติ อบต.ขามสะแกแสง เรื่อง การลดหย่อนภาษีบำรุงท้องที่ พ.ศ. .........

 ในวาระที่หนึ่ง ลงมติรับหลักการ และในวาระที่สอง การแปรญัตติ ซึ่งสมาชิกสภาในฐานะกรรมการแปรญัตติได้ลงความเห็นเสนอต่อสภา อบต. ว่าไม่มีประเด็นที่จะต้องขอแปรญัตติแต่อย่างใดต่อไปจะเป็นการพิจารณาร่างข้อบัญญัติฉบับนี้ในวาระที่สาม คือการลงมติ

 ขอให้เลขานุการสภาฯ ได้ชี้แจงเกี่ยวกับระเบียบกฎหมายที่เกี่ยวข้อง

**เลขานุการสภาฯ** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ข้อ 52 ดังนี้

 ข้อ 52 “การพิจารณาร่างข้อญัตติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

 ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่”

**ประธานสภาฯ** เมื่อที่ประชุมได้รับทราบข้อกฎหมายเกี่ยวกับการพิจารณาร่างข้อบัญญัติในวาระที่สามแล้ว ต่อไปจะเป็นการลงมติที่ประชุมว่า “สมาชิกท่านใดเห็นชอบข้อบัญญัติ อบต.ขามสะแกแสง เรื่อง การลดหย่อนภาษีบำรุงท้องที่ พ.ศ. ......... ตามที่ท่านนายก อบต.เสนอ และเห็นควรให้ตราเป็นข้อบัญญัติ อบต.ขามสะแกแสง เรื่อง การลดหย่อนภาษีบำรุงท้องที่ พ.ศ. ........... ขอให้ยกมือขึ้น”

**มติที่ประชุม** ให้ตราเป็นข้อบัญญัติ 28 เสียงไม่ให้ตราเป็นข้อบัญญัติ - เสียงงดออกเสียง 1 เสียง

**ระเบียบวาระที่ ๖** **เรื่องอื่นๆ**

 **๖.๑เรื่อง โครงการฝึกอบรมเพื่อเพิ่มประสิทธิภาพการปฏิบัติงานของสมาชิกสภาท้องถิ่นในเขตจังหวัดนครราชสีมา**

**ประธานสภา** ในระเบียบวาระนี้ขอเชิญหัวหน้าสำนักปลัด ได้ชี้แจง

**หัวหน้าสำนักปลัด**  สำหรับโครงการฝึกอบรมเพื่อเพิ่มประสิทธิภาพการปฏิบัติงานของสมาชิกสภาท้องถิ่นในเขตจังหวัดนครราชสีมา สืบเนื่องมาจากจังหวัดนครราชสีมา ได้แจ้งให้องค์การบริหารส่วนตำบลขามสะแกแสง ส่งสมาชิกสภาท้องถิ่น จำนวน ๑๐ คน โดยคัดเลือกผู้ที่ยังไม่เคยเข้ารับการฝึกอบรมมาก่อนเป็นอันดับแรก โดยของ อบต.ขามสะแกแสง เข้ารับการฝึกอบรมในรุ่นที่ ๓ ระหว่างวันที่ ๒๕ – ๒๗ พฤษภาคม ๒๕๕๙ ณ โรงแรมโกลเด้นแลนด์รีสอร์ท ตำบลไชยมงคล อำเภอเมืองนครราชสีมา โดยจะมีค่าลงทะเบียนคนละ ๓,๙๐๐ บาท (อบต.จ่ายให้) รวมค่าอาหารและค่าที่พักแล้ว ในส่วนของค่าพาหนะเดินทางให้เบิกจากกับ อบต. ในการนี้ จึงจำเป็นที่จะต้องนำเรื่องปรึกษาที่ประชุมสภาว่าจะมีท่านใดประสงค์จะเข้ารับการอบรมบ้าง ขอเรียนเชิญประธานสภานำปรึกษาที่ประชุม

**ประธานสภา** มีท่านใดประสงค์จะเข้ารับการฝึกอบรมขอให้แจ้งรายชื่อกับบุคลากร

 **๖.๒เรื่อง ขอแจ้งการดำเนินงานเกี่ยวกับเงินเศรษฐกิจชุมชนขององค์การบริหารส่วนตำบลขามสะแกแสง**

**ประธานสภา** ในระเบียบวาระนี้ขอเชิญหัวหน้าสำนักงานปลัด ได้ชี้แจง

**หัวหน้าสำนักงานปลัด** สำหรับเงินเศรษฐกิจชุมชนขององค์การบริหารส่วนตำบลขามสะแกแสง มีเงินกองทุนหมุนเวียนจำนวน ๑,๕๐๐,๐๐๐ บาท แบ่งเป็นหมู่บ้านละ ๑๐๐,๐๐๐ บาท จำนวน ๑๕ หมู่บ้าน โดยแต่ละกลุ่มได้ขอยืมเงินทุนในการดำเนินโครงการของแต่ละกลุ่มทั้ง ๑๕ หมู่บ้าน ดังนี้

 หมู่ที่ ๑ชำระหนี้ครบ อยู่ระหว่างดำเนินการขอกู้

หมู่ที่ ๒ กลุ่มเลี้ยงโค จำนวนสมาชิก ๑๒ คน โดยมีนายปั่น ฝ่ายกลาง เป็นประธานกลุ่ม ยืมเงินทุน ๑๐๐,๐๐๐ บาท สัญญาลงวันที่ ๑๐ กันยายน ๒๕๕๗ กำหนดชำระคืนจำนวน ๔ งวดๆละ ๒๕,๐๐๐ บาทชำระแล้ว ๑ งวด

หมู่ที่ ๓ชำระหนี้ครบ อยู่ระหว่างดำเนินการขอกู้

หมู่ที่ ๔ กลุ่มปลูกพริก จำนวนสมาชิก ๔๕ คน โดยมีนางเยาวรัตน์ สมบูรณ์ เป็นประธานกลุ่ม ยืมเงินทุน ๑๐๐,๐๐๐ บาท สัญญาลงวันที่ ๒๕กันยายน ๒๕๕๘ กำหนดชำระคืนจำนวน ๑ งวด ๑๐๐,๐๐๐ บาทยังไม่ถึงกำหนดชำระ

หมู่ที่ ๕ กลุ่มเลี้ยงไก่พันธุ์ไข่ จำนวนสมาชิก ๒๐ คน โดยมีนางจอย มุ่งแฝงกลาง เป็นประธานกลุ่ม ยืมเงินทุน ๑๐๐,๐๐๐ บาท สัญญาลงวันที่ ๒๖ มิถุนายน ๒๕๕๘ กำหนดชำระคืนจำนวน ๕ งวดๆละ ๒๐,๐๐๐ บาทยังไม่ถึงกำหนดชำระ

หมู่ที่ ๖ กลุ่มปลูกพริก จำนวนสมาชิก ๓๐ คน โดยมีนายจรูญ ท้องรองกลาง เป็นประธานกลุ่ม ยืมเงินทุน ๑๐๐,๐๐๐ บาท สัญญาลงวันที่ ๒๔ มีนาคม ๒๕๕๗ กำหนดชำระคืนจำนวน ๓ งวดๆละ ๓๐,๐๐๐ และ ๔๐,๐๐๐ บาทชำระแล้ว ๑ งวด

หมู่ที่ ๗ กลุ่มปลูกอ้อย จำนวนสมาชิก ๙ คน โดยมีนายโชติ ดังกลาง เป็นประธานกลุ่ม ยืมเงินทุน ๑๐๐,๐๐๐ บาท สัญญาลงวันที่ ๓๐ พฤษภาคม ๒๕๕๕ กำหนดชำระคืนจำนวน ๔ งวดๆละ ๒๕,๐๐๐ บาทชำระแล้วจำนวน ๓ งวด

หมู่ที่ ๘ กลุ่มปลูกพริก จำนวนสมาชิก ๔๒ คน โดยมีนายสุวรรณ์ จันทร์ฟ้า เป็นประธานกลุ่ม ยืมเงินทุน ๑๐๐,๐๐๐ บาท สัญญาลงวันที่ ๒กันยายน ๒๕๕๘ กำหนดชำระคืนจำนวน ๒ งวดๆละ ๕๐,๐๐๐ บาทยังไม่ถึงกำหนดชำระ

หมู่ที่ ๙ กลุ่มทำนาปลูกข้าว จำนวนสมาชิก ๓๔ คน โดยมีนายสมควร หมายอมกลาง เป็นประธานกลุ่ม ยืมเงินทุน ๑๐๐,๐๐๐ บาท สัญญาลงวันที่ ๒๗ตุลาคม ๒๕๕๘ กำหนดชำระคืนจำนวน ๑ งวดๆละ ๑๐๐,๐๐๐ บาทยังไม่ถึงกำหนดชำระ

หมู่ที่ ๑๐ กลุ่มปลูกข้าวโพด จำนวนสมาชิก ๑๓ คน โดยมีนางยุพา ค้ากลาง เป็นประธานกลุ่ม ยืมเงินทุน ๑๐๐,๐๐๐ บาท สัญญาลงวันที่ ๒๕ สิงหาคม ๒๕๕๗ กำหนดชำระคืนจำนวน ๓ งวดๆละ ๓๓,๓๓๒ บาทชำระแล้วจำนวน ๑ งวด

หมู่ที่ ๑๑ กลุ่มปลูกพริก จำนวนสมาชิก ๔๓ คน โดยมีนายบุญเลิศ จูกลาง เป็นประธานกลุ่ม ยืมเงินทุน ๑๐๐,๐๐๐ บาท สัญญาลงวันที่ ๑๗ กุมภาพันธ์ ๒๕๕๙ กำหนดชำระคืนจำนวน ๑ งวดๆละ ๑๐๐,๐๐๐ บาทยังไม่ถึงกำหนดชำระ

หมู่ที่ ๑๒ กลุ่มปลูกพริก จำนวนสมาชิก ๔๖ คน โดยมีนางจันทร์ดา ฤกษ์โชคดี เป็นประธานกลุ่ม ยืมเงินทุน ๑๐๐,๐๐๐ บาท สัญญาลงวันที่ ๒๕ เมษายน ๒๕๕๗ กำหนดชำระคืนจำนวน ๒ งวดๆละ ๕๐,๐๐๐ บาทชำระแล้วจำนวน ๑ งวด วันครบสัญญา ๒๕ เมษายน ๒๕๕๙

หมู่ที่ ๑๓ชำระหนี้ครบ อยู่ระหว่างดำเนินการขอกู้

หมู่ที่ ๑๔ กลุ่มปลูกพริก จำนวนสมาชิก ๔๕ คน โดยมีนางสายันต์ โทนหงส์ษา เป็นประธานกลุ่ม ยืมเงินทุน ๑๐๐,๐๐๐ บาท สัญญาลงวันที่ ๒๙ พฤษภาคม ๒๕๕๘ กำหนดชำระคืนจำนวน ๓ งวดๆละ ๓๓,๓๐๐ บาทยังไม่ถึงกำหนดชำระ

หมู่ที่ ๑๕ (กลุ่ม ๑) ปลูกพริก จำนวนสมาชิก ๑๘ คน โดยมีนายกล่อม พ่วงกลาง เป็นประธานกลุ่ม ยืมเงินทุน ๕๐,๐๐๐ บาท สัญญาลงวันที่ ๒๔กรกฎาคม ๒๕๕๘ กำหนดชำระคืนจำนวน ๑ งวดๆละ ๕๐,๐๐๐ บาทยังไม่ถึงกำหนดชำระ

หมู่ที่ ๑๕ (กลุ่ม 2) กลุ่มเลี้ยงไก่ จำนวนสมาชิก ๒๓ คน โดยมีนางทิพย์สุดา ขอมีกลาง เป็นประธานกลุ่ม ยืมเงินทุน ๕๐,๐๐๐ บาท สัญญาลงวันที่ ๒๔กรกฎาคม ๒๕๕๘กำหนดชำระคืนจำนวน ๑ งวดๆละ ๕๐,๐๐๐ บาทยังไม่ถึงกำหนดชำระ

**ประธานสภา** ตามที่ได้ชี้แจงเกี่ยวกับเงินเศรษฐกิจชุมชนขององค์การบริหารส่วนตำบลขามสะแกแสงมีสมาชิกสภาฯ ท่านใดจะเสนอ หรือแสดงมีความคิดเห็น หรือไม่ ถ้ามีขอให้ยกมือขึ้น

 **๖.๒ เรื่อง รายงานรายรับ-รายจ่าย และสถานะทางการเงินขององค์การบริหารส่วนตำบลขามสะแกแสง**

**ประธานสภา** ในระเบียบวาระนี้ขอเชิญผู้อำนวยกองคลัง ได้ชี้แจง

**ผอ.กองคลัง** ชี้แจงรายรับ – รายจ่าย ปีงบประมาณ 2559 ประจำเดือนมกราคม 2559 รายละเอียดปรากฏตามเอกสารที่แนบท้ายระเบียบวาระที่ 6.2

**ประธานสภา** ตามที่ได้ชี้แจงเกี่ยวกับรายรับ-รายจ่าย และสถานะการเงินองค์การบริหารส่วนตำบลขามสะแกแสงมีสมาชิกสภาฯ ท่านใดจะเสนอ หรือแสดงมีความคิดเห็น หรือไม่ ถ้ามีขอให้ยกมือขึ้น

**มติที่ประชุม** รับทราบ

**ประธาน สภา** - เมื่อไม่มีเรื่องอื่นพิจารณาแล้ว ขอขอบคุณทุกท่านที่มาประชุมและเข้าร่วมประชุม ขอปิดประชุม

ปิดประชุมเวลา 12.00 น.

 ผู้บันทึกรายงานการประชุม

 (ลงชื่อ) พรพนารัช พงศ์เกสรินทร์

 (นางสาวพรพนารัช พงศ์เกสรินทร์)

 เลขานุการสภา อบต. ขามสะแกแสง

 29 กุมภาพันธ์ 2559

 ผู้รับรองรายงานการประชุม

 (ลงชื่อ) ปั่น ฝ่ายกลาง

 (นายปั่น ฝ่ายกลาง)

 ประธานสภา อบต. ขามสะแกแสง

 29 กุมภาพันธ์ 2559

 **คณะกรรมการตรวจรายงานการประชุม**

 1) (ลงชื่อ) ถนอมศักดิ์ สมานมิตร ประธานกรรมการ

 (นายถนอมศักดิ์ สมานมิตร)

 สมาชิกสภา อบต. หมู่ที่ 8

 2) (ลงชื่อ) หม่าว อ่ำกลาง กรรมการ

 (นายหม่าว อ่ำกลาง)

 สมาชิกสภา อบต. หมู่ที่ 9

 3) (ลงชื่อ) วิวัฒน์ มุ่งร่มกลาง กรรมการและเลขานุการ

(นายวิวัฒน์ มุ่งร่มกลาง)

 สมาชิกสภา อบต.หมู่ที่ 15